Motorfietsryer vas oor spoedŉ 37-jarige motorfietsryer is Sondag op die N1 naby Nasrec, suid van Johannesburg, vasgetrek nadat hy meer as dubbel die wettige spoedgrens gery het. ŉ Woordvoerder van die Johannesburgse metropolisie, hoof supt. Wayne Minnaar, sê die man van Alberton het 245km/h gery op sy groen Kawasaki motorfiets. “Hy is in hegtenis geneem vir roekelose en nalatige bestuur.” Minnaar sê hy sal ook op ŉ bykomende aanklag tereg staan aangesien sy nommerplaat nie op die motorfiets vertoon is nie. Die man sal Maandag in die Roodepoort landdroshof verskyn. – SAPA